ม.หอการค้า เผยดัชนีความเชื่อมั่นผู้บริโภคเดือนพ.ย.อยู่ที่ 78.0 สูงสุดในรอบ 33 เดือน
ม.หอการค้า เผยดัชนีความเชื่อมั่นผู้บริโภคเดือนพ.ย.อยู่ที่ 78.0 สูงสุดในรอบ 33 เดือน
7 ธ.ค. 2560

ศูนย์พยากรณ์เศรษฐกิจและธุรกิจ มหาวิทยาลัยหอการค้าไทย เปิดเผยว่า ดัชนีความเชื่อมั่นผู้บริโภคในเดือน พ.ย.60 อยู่ที่ 78.0 จาก 76.7  ในเดือน ต.ค.60 โดยเป็นการปรับตัวดีขึ้นต่อเนื่องเป็นเดือนที่ 4 และเป็นระดับสูงสุดในรอบ 33 เดือน
ขณะที่ดัชนีความเชื่อมั่นต่อเศรษฐกิจโดยรวมอยู่ที่ 65.2 จาก 64.1 ในเดือน ต.ค.60 ส่วนดัชนีความเชื่อมั่นเกี่ยวกับโอกาสการหางานทำอยู่ที่ 72.7 จาก 71.4 และดัชนีความเชื่อมั่นเกี่ยวกับรายได้ในอนาคตอยู่ที่ 96.1 จาก 94.4
สำหรับปัจจัยบวก ได้แก่ สำนักงานคณะกรรมการพัฒนาการเศรษฐกิจและสังคมแห่งชาติ (สศช.) หรือ สภาพัฒน์ เผยตัวเลขอัตราการเติบโตของเศรษฐกิจไทย (GDP) ในไตรมาส 3/60 ขยายตัวสูงสุดในรอบ 18 ไตรมาส,สภาพัฒน์ ปรับ GDP ปี 60 เป็น 3.9% จากเดิม 3.7% , รัฐบาลออกมาตรการภาษีเพื่อกระตุ้นการบริโภค (ช็อปช่วยชาติ), คณะกรรมการนโยบายการเงิน (กนง.) คงอัตราดอกเบี้ยนโยบาย, การส่งออกในเดือนต.ค.เพิ่มขึ้น 13%